Γεγονότα Μαρτίου 2015

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάρτιο του 2015, συνοδευόμενα από τις πηγές μέσω των οποίων μεταδόθηκαν. 

## 1 Μαρτίου
;Πολιτική και εκλογές
*Ανδορανές βουλευτικές εκλογές 2015
**Παρά την απώλεια 5 εδρών, οι Δημοκράτες της Ανδόρας διατηρούν οριακά την αυτοδυναμία τους στο Γενικό Συμβούλιο, κερδίζοντας 15 επί συνόλου 28 εδρών. (Elections Andorra) 
*Εσθονικές βουλευτικές εκλογές 2015
**Το κυβερνών Εσθονικό Μεταρρυθμιστικό Κόμμα κερδίζει τις βουλευτικές εκλογές, ωστόσο χάνει την αυτοδυναμία που είχε με τον κυβερνητικό του εταίρο, το Σοσιαλδημοκρατικό Κόμμα. Για πρώτη φορά εδώ και πολλά χρόνια, δύο νεοσύστατα κόμματα εισέρχονται στο κοινοβούλιο, το Εσθονικό Ελεύθερο Κόμμα και το ευρωσκεπτικιστικό Συντηρητικό Λαϊκό Κόμμα της Εσθονίας. (Estonian Public Broadcasting) 
*Το κόμμα του Ιμομάλι Ραχμόν κερδίζει τις βουλευτικές εκλογές στο Τατζικιστάν. (Reuters) 
*Ο Ταμπαρέ Βάσκες ορκίζεται Πρόεδρος της Ουρουγουάης και διαδέχεται τον Χοσέ Μουχίκα. (Πρώτο Θέμα)

;Καταστροφές και δυστυχήματα
*Στη Μαδαγασκάρη από τις πλημμύρες που πλήττουν τη χώρα, 14 άτομα πεθαίνουν στην πρωτεύουσα Ανταναναρίβο. (euronews.com)

## 2 Μαρτίου
;Πόλεμος και επιθέσεις
* Ισλαμικό Κράτος του Ιράκ και της Συρίας:
** Ο συνασπισμός των ιρακινών ενόπλων δυνάμεων και παραστρατιωτικοί που αριθμούν γύρω στα 30.000 άτομα εξαπολύουν επίθεση με στόχο θέσεις του Ισλαμικού Κράτους στο Τικρίτ. (BBC)
*Δεύτερος εμφύλιος πόλεμος στη Λιβύη:
**Το Συμβούλιο των Αντιπροσώπων στη Λιβύη συμφωνούν στην επανέναρξη των ειρηνευτικών συνομιλιών. (Reuters μέσω ''Daily Mail'')

;Διεθνείς σχέσεις
* Σε απάντηση στις κοινές στρατιωτικές ασκήσεις που πραγματοποιούν η Νότια Κορέα και οι ΗΠΑ, η Βόρεια Κορέα δοκιμάζει 2 πυραύλους μικρού βεληνεκούς στα ανοικτά των ακτών της. (Reuters) 

;Νόμος και έγκλημα
*Ένοπλος πυροβολεί μια γυναίκα και ένας επτάχρονο αγόρι και στη συνέχεια αυτοκτονεί στην πόλη Μπίντεστον της Κουίνσλαντ στα δυτικά του Μπρισμπέιν της Αυστραλίας. (ABC News)

## 3 Μαρτίου
;Διεθνείς σχέσεις
*Η Βόρεια Κορέα αίρει τις απαγορεύσεις στην είσοδο στη χώρα που επιβλήθηκαν με πρόσχημα την ανάσχεση της επιδημίας του ιού Έμπολα.
(BBC)

;Νόμος και έγκλημα
*Ο πρώην διευθυντής της CIA Ντέιβιντ Πετρέους δηλώνει ένοχος για την κατηγορία της "αμέλειας" αναφορικά με τη διαρροή εμπιστευτικών εγγράφων στα χέρια της ερωμένης του. (kathimerini.gr)

;Επιστήμη και τεχνολογία
*Αρχαιολογική αποστολή ισχυρίζεται ότι ανακάλυψε τη θρυλική Λευκή Πόλη στη βορειοανατολική Ονδούρα, με έργα τέχνης τα οποία χρονολογούνται από το 1000-1400. (National Geographic)

;Πολιτική
*Η Σλοβενία γίνεται η 11η χώρα της ΕΕ και το πρώτο μετακομουνιστικό κράτος που νομιμοποιεί τον γάμο ανάμεσα σε άτομα του ίδιου φύλου και την υιοθεσία παιδιών από ομόφυλα ζευγάρια, έπειτα από την έγκριση της πρότασης αυτής από το κοινοβούλιο, με 51 ψήφους υπέρ και 28 κατά. (Reuters) 

## 4 Μαρτίου
;Δυστυχήματα και καταστροφές
*Η ιταλική Ακτοφυλακή νότια της Σικελίας διασώζει 941 μετανάστες. Για 10 άτομα είναι άγνωστη η τύχη τους. (AP) 
*Σκοτώνονται τουλάχιστον 17 ανθρακωρύχοι από έκρηξη αερίου σε ορυχείο στην ανταρτοκρατούμενη Ουκρανία στην πόλη Ζασιάντκο. (BBC)

;Επιστήμη και τεχνολογία
*Ανακοινώνεται από επιστήμονες η ανακάλυψη ενός σαγονιού ηλικίας 2,8 εκατ. ετών σχηματίζοντας μια πιθανή σχέση μεταξύ του ηλικίας 3,2 εκατ. ετών ανθρωποειδούς Λούσι που βρέθηκε στην ίδια περιοχή, καθώς και των λειψάνων του Homo habilis που βρέθηκαν στο Χαντάρ. Αν αποδοθούν στο γένος Homo, τα νέα λείψανα αντιπροσωπεύουν τα αρχαιότερα ίχνη ανθρώπου ηλικίας γύρω στα 400.000 χρόνια μεγαλύτερης από ό,τι είχε βρεθεί στο παρελθόν. (BBC)

## 5 Μαρτίου

;Οικονομία
*Το Καζακστάν διακόπτει τις εισαγωγές αερίου και καυσίμων από τη Ρωσία προκειμένου να προστατεύσει την εγχώρια αγορά του. (''The Times of Central Asia'')

;Δυστυχήματα και καταστροφές
*Σε πλημμύρες που έπληξαν την Τανζανία, πεθαίνουν 42 άτομα κοντά στη Λίμνη Βικτώρια στην επαρχία Καχάμα.(AP) 

;Υγεία
*Ο τελευταίος γνωστός ασθενής στη Λιβερία με τον ιό Έμπολα παίρνει εξιτήριο από το κέντρο θεραπείας στη Μονρόβια.(''The New York Times'')

## 6 Μαρτίου
;Δυστυχήματα
*Σε τροχαίο δυστύχημα που σημειώνεται σε δρόμο ταχείας κυκλοφορίας ανάμεσα στην Ισμαηλία και στο Κάιρο στην Αίγυπτο, σκοτώνονται 15 άτομα από τη σύγκρουση λεωφορείου με άλλο μικρό λεωφορείο. (AP) 

;Διεθνείς σχέσεις
*Σε άρθρο του στο περιοδικό FIFA Weekly, ο πρόεδρος της FIFA Σεπ Μπλάτερ καλεί το Ιράν να τερματίσει την απαγόρευση παρακολούθησης αγώνων για τις γυναίκες, αναφέροντας ότι η κατάσταση "δεν μπορεί να συνεχιστεί". (CNN)

;Νόμος και έγκλημα
*Επίθεση στο μετρό της Ταϊπέι το 2014
**Δικαστήριο στην Ταϊπέι καταδικάζει σε θάνατο τον Τσεν Τσιέ, δράστη της επίθεσης με μαχαίρι το Μάιο του 2014 στο Μετρό της Ταϊπέι που είχε ως αποτέλεσμα να σκοτωθούν 4 άτομα και 22 ακόμα να τραυματιστούν. (AP) 
*Ο διευθυντής της CIA Τζον Μπρέναν ανακοινώνει ότι προγραμματίζονται δομικές αλλαγές και ανασυγκρότηση της υπηρεσίας, συμπεριλαμβανομένης της εστίασης στην ψηφιακή κατασκοπία.(''The Washington Post'' μέσω MSN)
*Αστυνομικοί του Μάντισον στη Νέα Υόρκη πυροβολούν θανάσιμα έναν 19χρονο άοπλο νεαρό αφροαμερικανό, ο οποίος ήταν ύποπτος για πρόσφατη επίθεση. (Reuters μέσω MSN)

;Επιστήμη και τεχνολογία
*Το σκάφος της NASA ''Dawn'' τίθεται σε τροχιά γύρω από τον πλανήτη νάνο Δήμητρα.(AP) (JPL)(AP) 

## 7 Μαρτίου

;Πόλεμος και επιθέσεις
*Από εκρήξεις στην πόλη Μαϊντουγκούρι της Νιγηρίας, σκοτώνονται τουλάχιστον 33 άνθρωποιτης Μπόκο Χαράμ, σε μία ακόμη επίθεση της Μπόκο Χαράμ. (in.gr)
*Σε επίθεση που σημειώνεται σε εστιατόριο στην Μπαμακό, πρωτεύουσα του Μάλι, σκοτώνονται 3 Ευρωπαίοι, μεταξύ αυτών ένας Γάλλος και δύο Βέλγοι, όπως και δύο Μαλινέζοι. (Ναυτεμπορική) 
*Στην Αίγυπτο εκτελείται ο πρώτος ισλαμιστής που καταδικάστηκε σε θάνατο ως μέλος της Μουσουλμανικής Αδελφότητας. (zougla.gr)

;Πολιτισμός 
*Στο Ιράκ, το Ισλαμικό Κράτος του Ιράκ και της Συρίας καταστρέφει την αρχαία πόλη Χάτρα έπειτα από την καταστροφή της Νιμρούντ. (BBC) 

## 8 Μαρτίου
;Πόλεμος και επιθέσεις
*Μπόκο Χαράμ
**Δυνάμεις από τον Νίγηρα και το Τσαντ εξαπολύουν χερσαία και αεροπορική επίθεση με στόχο τους ισλαμιστές μαχητές της Μπόκο Χαράμ στη βορειοανατολική Νιγηρία.(BBC)
*Σε επίθεση με πύραυλο και με οβίδες στο Κιντάλ στο βόρειο Μάλι σκοτώνονται 3 άτομα, ανάμεσα στα οποία και ένας άντρας της ειρηνευτικής δύναμης των Ηνωμένων Εθνών. (Al Jazeera)

;Διεθνείς σχέσεις
*Δολοφονία του Μπορίς Νέμτσοφ
**Δικαστήριο στη Μόσχα απαγγέλλει κατηγορίες εναντίον δύο αντρών με τσετσένικες ρίζες, τους Ζαούρ Νταντάγιεφ και Ανζόρ Γκουμπάσεφ, οι οποίοι βρίσκονται μεταξύ των 5 συλληφθέντων την 7η Μαρτίου, για τη δολοφονία του ηγέτη της ρωσικής αντιπολίτευσης Μπορίς Νέμτσοφ. Άλλοι 3 συλληφθέντες είναι μόνο ύποπτοι. (AFP μέσω MSN)
**Ένας έκτος ύποπτος για το φόνο, ο 30χρονος Μπεσλάν Σαβάνοφ, ο οποίος είχε ταμπουρωθεί σε κτήριο του Γκρόζνι, πρωτεύουσας της Τσετσενίας, ανατινάζεται με μια χειροβομβίδα, έπειτα από μάχη με την αστυνομία και την απόπειρά του να δραπετεύσει ρίχνοντας μια χειροβομβίδα εναντίον των αστυνομικών, σύμφωνα με το ειδησεογραφικό δίκτυο Russia 24. (CNN)

## 9 Μαρτίου
;Δυστυχήματα και καταστροφές
*Από τη σύγκρουση 2 ελικοπτέρων στον αέρα σε απομακρυσμένη περιοχή της βορειοδυτικής Αργεντινής, σκοτώνονται 10 άνθρωποι, ανάμεσα στους οποίους και γάλλοι αθλητές που ελάμβαναν μέρος σε ένα ριάλιτι σόου στη γαλλική τηλεόραση, με την ονομασία ''Dropped''. Στα θύματα συμπεριλαμβάνονται οι Καμίλ Μιφά, χρυσή Ολυμπιονίκης (2012 στα 400μ ελεύθερο στην κολύμβηση), Φλοράνς Αρτό, ιστιοπλόος και ο 3ος Ολυμπιονίκης του 2008 (στην πυγμαχία), Αλεξίς Βαστίν.(AP) , (''The Telegraph''), (BBC)

;Διεθνείς σχέσεις
*Ο Αμερικανός πρόεδρος Μπαράκ Ομπάμα υπογράφει διάταγμα, με το οποίο κηρύσσεται η Βενεζουέλα ως απειλή για την εθνική ασφάλεια των ΗΠΑ. (Reuters μέσω MSN)(White House text of the order)

;Νόμος και έγκλημα
*Ένοπλος σκοτώνει με μαχαίρι 5 άτομα στην πόλη Σουμότο της Ιαπωνίας.(ABC and AFP μέσω ABC Australia)

;Επιστήμη και τεχνολογία
*Αρχίζει τον περίπλου της Γης το αεροσκάφος ''Solar Impulse 2'', το οποίο κινείται με ηλιακή ενέργεια. (BBC)
*Ανακαλύπτεται σε σταλακτίτη μια μικρή συλλογή από ασημένια κέρματα και χρυσαφικά ηλικίας 2.300 ετών από ερευνητές σε σπήλαιο στην περιοχή της Γαλιλαίας του Ισραήλ. Τα ευρήματα πιστεύεται ότι ήταν φυλαγμένα από την εποχή του Μεγάλου Αλεξάνδρου. Η ανακάλυψη ίσως είναι η πρώτη στο είδος της στην εν λόγω περιοχή για την εποχή εκείνη. (Reuters μέσω MSN)

## 10 Μαρτίου
;Νόμος και έγκλημα
*Στην Ακτή Ελεφαντοστού σε κάθειρξη 20 ετών καταδικάζεται η πρώην Πρώτη Κυρία της χώρας, Σιμόν Γκμπαγκμπό, αναφορικά με το ρόλο της στην κρίση που ξέσπασε έπειτα από τη διενέργεια των εκλογών του 2011. (naftemporiki.gr) 
*Το Ίδρυμα Wikimedia, ιδιοκτήτης της Wikipedia και 8 άλλοι οργανισμοί καταθέτουν μήνυση εναντίον της αμερικανικής πολιτείας του Μέριλαντ προς το Γραφείο Εθνικής Ασφαλείας και το Αμερικανικό Υπουργείο Δικαιοσύνης αναφορικά με το πρόγραμμα για την παρακολούθηση των χρηστών του Διαδικτύου από την NSA. (NBC News)
*Αίρεται από το Πακιστάν το μορατόριουμ στην επιβολή της θανατικής ποινής, μήνες μετά την επαναφορά της για τους καταδικασθέντες για τρομοκρατία. (RTT)

;Διεθνείς σχέσεις
*Η Σαουδική Αραβία ανακαλεί τον πρεσβευτή της από τη Σουηδία, αντιδρώντας στην κριτική της σκανδιναβικής χώρας στον τομέα των ανθρωπίνων δικαιωμάτων αναφορικά με τις επιδόσεις του Ριάντ. (protothema.gr)

;Δυστυχήματα και καταστροφές
*Από τη συντριβή αμερικανικού ελικοπτέρου UH-60 Black Hawk στη Φλόριντα σκοτώνονται 11 άτομα (7 πεζοναύτες και 4 στρατιώτες). Το συμβάν έλαβε χώρα στη διάρκεια άσκησης. (star.gr)
*Από τη σύγκρουση επιβατικής αμαξοστοιχίας με φορτηγό σε ισόπεδη διάβαση στο Ντιέν Σαν του Βιετνάμ, σκοτώνεται 1 άνθρωπος και αρκετοί τραυματίζονται. (Tuổi Trẻ News) 

## 11 Μαρτίου

;Δυστυχήματα και καταστροφές
*Από τη σύγκρουση φορτηγού με λεωφορείο στην περιοχή Ιρίνγκα της Τανζανίας, σκοτώνονται 41 άτομα. (naftemporiki.gr) 

;Νόμος και έγκλημα
*Το Συμβούλιο Δικαιωμάτων του Κρεμλίνου δηλώνει ότι πιστεύει πως ο Ζαούρ Νταντάγεφ, ύποπτος για τη δολοφονία του Μπορίς Νέμτσοφ, πιέστηκε να ομολογήσει το φόνο έπειτα από βασανιστήρια.(AFP μέσω Yahoo! News)
*Τουλάχιστον 15 ένοπλοι επιτίθενται σε 2 βαν σε αυτοκινητόδρομο στη Βουργουνδία. τα οποία μετέφεραν κοσμήματα αξίας εκατομμυρίων ευρώ. Η ληστεία προστίθεται σε μία σειρά ληστειών στη Γαλλία. (AP) 
*Στις ΗΠΑ εγκρίνεται η απέλαση του Κάρλος Εουχένιο Βίδες Κασανόβα, πρώην υπουργού Άμυνας του Ελ Σαλβαδόρ, ο οποίος μπορεί και να αντιμετωπίσει κατηγορίες για παραβιάσεις των ανθρωπίνων δικαιωμάτων στη χώρα του. (NBC News)

;Πολιτική και εκλογές
*Αποτυγχάνει η προσπάθεια για εκλογή Προέδρου του Λιβάνου από το κοινοβούλιο της χώρας, για 20ή φορά, λόγω έλλειψης απαρτίας. (avgi.gr) 

## 12 Μαρτίου
;Πόλεμος και επιθέσεις
*Σε αεροπορική επίθεση στη Σομαλία κοντά στην πόλη Μπαρντχέρ σκοτώνεται ο "εγκέφαλος" της τρομοκρατικής οργάνωσης Αλ Σαμπάμπ Αντάν Γκαράρ, ο οποίος βρίσκεται πίσω από την επίθεση 4 ενόπλων σε εμπορικό κέντρο στην Κένυα το 2013 με απολογισμό 67 νεκρούς. (AP) 

;Δυστυχήματα
*Από την κατάρρευση της οροφής ενός εργοστασίου τσιμέντου που ήταν υπό κατασκευή σκοτώνονται τουλάχιστον 8 άτομα και δεκάδες άλλων τραυματίζονται στη Μόνγκλα του Μπανγκλαντές. (BBC)(ABC)

;Νόμος και έγκλημα
*Άγνωστος ένοπλος σκοτώνει 2 αστυνομικούς με πυροβολισμούς μπροστά στην αστυνομία του Φέργκισον στο Μισούρι των ΗΠΑ. (AP) 

## 13 Μαρτίου
;Ένοπλες επιθέσεις
*Σε αεροπορική επιδρομή της Μιανμάρ με στόχο αντάρτες στα σύνορα με την Κίνα σκοτώνονται 4 άτομα από ρίψη βομβών σε πόλη της Κίνας. (AP μέσω''The New York Times'')

;Καταστροφές και δυστυχήματα
*Ο κυκλώνας Παμ προξενεί σοβαρές καταστροφές στο Βανουάτου με ανεπιβεβαίωτες πληροφορίες για περισσότερους από 40 νεκρούς. (ABC News Australia)
*Έπειτα από ελικοπτερικό δυστύχημα σκοτώνεται 1 αξιωματούχος του Υπουργείου Δημόσιας Ασφάλειας της Νότιας Κορέας και 3 ακόμα άτομα αγνοούνται στα ανοικτά του νησιού Γκαγκεόντο. (Yonhap News)
*Από τη βύθιση πορθμείου στις ακτές της Μιανμάρ πεθαίνουν 21 άνθρωποι και άλλοι 26 αγνοούνται. (''Straits Times'')
*Από την πτώση στρατιωτικού ελικοπτέρου τύπου Mi-7 στην ευρύτερη περιοχή του αεροδρομίου του Βελιγραδίου, σκοτώνονται 7 άτομα κατά την πραγματοποίηση αεροδιακομιδής νεογνού.(in.gr)
;Υγεία
*Χειρουργική ομάδα από το Πανεπιστήμιο του Στέλενμπος και του Νοσοκομείου Τίγκερμπεργκ από το Κέιπ Τάουν της Νότιας Αφρικής ανακοινώνει ότι στις 11 Δεκεμβρίου 2014 πραγματοποιήθηκε με επιτυχία η πρώτη μεταμόσχευση πέους. (BBC)

## 14 Μαρτίου
;Καταστροφές και δυστυχήματα
*Τα Ηνωμένα Έθνη πρόκειται να στείλουν έκτακτη βοήθεια προς το Βανουάτου, όπου οι νεκροί είναι επίσημα 4 ή και δεκάδες έπειτα από το πέρασμα χθες του κυκλώνα Παμ. (Reuters μέσω ''Daily Mail'')
*Στη Βραζιλία τουλάχιστον 51 άτομα σκοτώνονται και άλλα 6 τραυματίζονται από την πτώση λεωφορείου σε γκρεμό στην πολιτεία Σάντα Κατερίνα. (in.gr)

;Διεθνείς σχέσεις
*Ο Πρωθυπουργός της Ινδίας Ναρέντρα Μόντι επισκέπτεται την επαρχία Τζάφνα της Σρι Λάνκα για να παραδώσει 27.000 και πλέον σπίτια στους επιζώντες Ταμίλ του Εμφυλίου Πολέμου.(Al-Jazeera)

;Πολιτική και εκλογές
*Η αναβολή αρκετών από τις προγραμματισμένες συναντήσεις του Ρώσου προέδρου Βλαντίμιρ Πούτιν πυροδοτεί φήμες στα κοινωνικά δίκτυα αναφορικά με το λόγο για την απουσία του. (''The New York Times'')

## 15 Μαρτίου
;Πόλεμος και επιθέσεις
*Σε διπλή βομβιστική επίθεση αυτοκτονίας που γίνεται σε 2 ναούς στη Λαχόρη του Πακιστάν, με δράστες 2 μέλη της οργάνωσης Τζαμάτ ουλ Αχράρ, παρακλαδιού της Τερίκ ι Ταλιμπάν Πακιστάν, σκοτώνονται τουλάχιστον 14 άτομα και άλλα 70 τραυματίζονται. (The News Pakistan)(Al Jazeera)

;Καταστροφές
*Κυκλώνας Παμ
**Η κυβέρνηση του Βανουάτου κηρύσσει την Επαρχία Σέφα (όπου βρίσκεται και η πρωτεύουσα Πορτ Βίλα) σε κατάσταση έκτακτης ανάγκης, καθώς οι αρχές προσπαθούν να υπολογίσουν το κόστος της ζημίας που προξένησε η τροπική καταιγίδα κατηγορίας 5. (''The Guardian''), (ABC μέσω Weatherzone) 
**Ο Πρωθυπουργός του Τουβαλού Ενέλε Σοποάγκα υπολογίζει ότι το 45% των κατοίκων έχουν αναγκαστεί να εγκαταλείψουν τις εστίες τους εξαιτίας του κυκλώνα. (Radio New Zealand)
*Καταιγίδες πλήττουν τη βόρεια Ινδία, με απολογισμό 14 θανάτους και εκτεταμένες καταστροφές στη γεωργική παραγωγή. (''Times of India'')

;Νόμος και έγκλημα
*Βρίσκεται σε προχωρημένη αποσύνθεση σε βαλτώδη περιοχή στα Ιωάννινα κοντά στη Γαλακτοκομική Σχολή, όπου φοιτούσε, η σορός του 20χρονου σπουδαστή Βαγγέλη Γιακουμάκη, ο οποίος είχε εξαφανιστεί από τις 6 Φεβρουαρίου και είναι το πρώτο θύμα του σχολικού εκφοβισμού (με θάνατο) σύμφωνα με τον υπουργό Πολιτισμού, Παιδείας και Θρησκευμάτων, Αριστείδη Μπαλτά. Σε ανακοίνωση του υπουργού αναφέρεται η δέσμευσή του να γίνουν τα πάντα ώστε να εξαλειφθεί το φαινόμενο του σχολικού εκφοβισμού στην Ελλάδα. (zougla.gr)

;Αθλητισμός
*Έναρξη του Παγκοσμίου Πρωταθλήματος της Φόρμουλα 1 για το 2015 στη Μελβούρνη της Αυστραλίας με νικητή το Βρετανό Λιούις Χάμιλτον. Το πρωτάθλημα θα ολοκληρωθεί στις 29 Νοεμβρίου στο Άμπου Ντάμπι. (star.gr)

## 16 Μαρτίου
;Καταστροφές και δυστυχήματα
*Κυκλώνας Παμ
**Τα Ηνωμένα Έθνη υπολογίζουν ότι όλα τα σχολεία στο Βανουάτου έχουν καταστραφεί ή υποστεί μεγάλες ζημίες εξαιτίας του κυκλώνα Παμ. Ο προσωρινός αριθμός των νεκρών αυξήθηκε στους 44. (ABC News Australia), (Reuters μέσω ''Daily Mail'')
*Σε δυστύχημα με λεωφορείο στο βορειοδυτικό Νεπάλ σκοτώνονται τουλάχιστον 17 άτομα. (''The Hindu'')

;Διεθνείς σχέσεις
*Ο Πρόεδρος της Ρωσίας, Βλαντίμιρ Πούτιν, θέτει τα στρατεύματα της χώρας του σε πλήρη ετοιμότητα, επικαλούμενος τις ασκήσεις του NATO. (Bloomberg)

;Νόμος και έγκλημα
*Η ιταλική αστυνομία συλλαμβάνει 4 άτομα ενώ άλλα 51 ερευνώνται για διαφθορά αναφορικά με τα δημόσια έργα, συμπεριλαμβανομένης της σιδηροδρομικής γραμμής υψηλής ταχύτητας κοντά στη Φλωρεντία. (''Daily Mail'')
*Σε θάνατο καταδικάζεται από αιγυπτιακό δικαστήριο ο ηγέτης της Μουσουλμανικής Αδελφότητας Μοχάμεντ Μπαντίε μαζί με άλλα 13 άτομα. (BBC) 
*Συλλαμβάνεται η βουλευτίνα Νουρούλ Ιζά Ανουάρ από την αστυνομία στη Μαλαισία. Πρόκειται για την κόρη του πρώην ηγέτη της αντιπολίτευσης, Ανουάρ Ιμπραχίμ. (''Straits Times'')

## 17 Μαρτίου
;Δυστυχήματα και καταστροφές
*Από τη συντριβή ολλανδικού στρατιωτικού ελικοπτέρου που ήταν μέρος της ειρηνευτικής αποστολής των Ηνωμένων Εθνών κοντά στο Γκαό του Μαλί σκοτώνονται 2 άτομα. (BBC)

;Νόμος και έγκλημα
*Συλλαμβάνεται από τις ομοσπονδιακές αρχές των ΗΠΑ ένας άντρας στο Μισούρι, ο 24χρονος Κάμερον Τζέιμς Στάουτ, επειδή απείλησε να πυροβολήσει τον Αμερικανό πρόεδρο Μπαράκ Ομπάμα. (Reuters μέσω MSN)

;Πολιτική και εκλογές
*Ισραηλινές βουλευτικές εκλογές 2015:
**Το κόμμα Λικούντ του πρωθυπουργού Μπενιαμίν Νετανιάχου κερδίζει την πλειοψηφία εδρών στην Κνεσέτ, με 30 έδρες από τις συνολικά 120. (''The New York Times'')(''The Times of Israel'')(AP μέσω Fox News)
## 18 Μαρτίου
;Ένοπλες συγκρούσεις και επιθέσεις
*Επίθεση στο Εθνικό Μουσείο Μπαρντό
**Ένοπλοι επιτίθενται στο Εθνικό Μουσείο Μπαρντό της Τυνησίας, πολύ κοντά στο κτήριο του κοινοβουλίου, σκοτώνοντας 23 άτομα, συμπεριλαμβανομένων 18 ξένων τουριστών. (AP μέσω MSN)(''The Telegraph'')

;Διεθνείς σχέσεις
*Το αμερικανικό Υπουργείο Άμυνας εξουσιοδοτεί τον αμερικανικό στρατό να καταστρέψει έναν μεγάλο όγκο των χημικών όπλων που είναι αποθηκευμένα στις ΗΠΑ. (AP μέσω MSN)

;Υγεία
*Σύμφωνα με μελέτη στην ιατρική επιθεώρηση *[[The Lancet]]*τα μωρά που θηλάζουνείναι πιθανότερο να έχουν υψηλότερο δείκτη νοημοσύνης, να αφιερώνουν περισσότερο χρόνο στο σχολείο και να καταλήγουν να είναι υψηλόμισθοι εργαζόμενοι. (Quartz μέσω MSN) [(''The Lancet'')](http://www.thelancet.com/journals/langlo/article/PIIS2214-109X(15)70002-1/abstract)

;Νόμος και έγκλημα
*Σε ύποπτη επίθεση σχετική με συμμορίες που σημειώνεται σε εστιατόριο του νησιού Χίσινγκεν κοντά στην πόλη Γκέτεμποργκ στη Σουηδία, σκοτώνονται τουλ΄χιστον 2 άνθρωποι και αρκετοί άλλοι τραυματίζονται. (Reuters) , (BBC)

## 19 Μαρτίου
;Καταστροφές και δυστυχήματα
*Οι αρχές στο Βανουάτου ανακοινώνουν ότι η χώρα είναι αντιμέτωπη με ελλείψεις σε τρόφιμα και νερό στον απόηχο του Κυκλώνα Παμ. (ABC News)
*Από πτώση ενός μεγάλου κομματιού βράχου πάνω σε τουρίστες στην περιοχή Γκιλίν της Κίνας, με απολογισμό 7 νεκρούς. (AFP μέσω ''South China Morning Post'')

;Διεθνείς σχέσεις
*Οι χώρες της ευρωζώνης γνωστοποιούν στην Ελλάδα ότι θα πρέπει να παραμείνει στο πακέτο μεταρρυθμίσεων διαφορετικά κινδυνεύει με την έξοδό της από το ευρώ εξαιτίας προβλημάτων με την εισροή μετρητών. (Reuters) 
*Οι αρχές στη Μολδαβία απαγορεύουν για 5 χρόνια την είσοδο στη χώρα 2 Ρώσων δημοσιογράφων, του Ντμίτρι Κισέλεφ και του Αντρέι Κοντράσοφ επειδή σχεδίαζαν να ταξιδέψουν στη Μολδαβία με σκοπό να παρουσιάσουν ένα ντοκιμαντέρ που ήταν θετικό ως προς την απόφαση της Μόσχας να προσαρτήσει την Κριμαία.(AP μέσω ABC)

## 20 Μαρτίου
;Πόλεμος και επιθέσεις
*Ισλαμικό Κράτος του Ιράκ και της Συρίας
**Το Ισλαμικό Κράτος δημοσιοποιεί βίντεο που δείχνει την εκτέλεση 3 Κούρδων Πεσμεργκά στο βόρειο Ιράκ με απειλές για την εκτέλεση πολλών. (Reuters) 
**Σε ισλαμιστική επίθεση με στόχο το φεστιβάλ των Κούρδων Νοβρούζ (Πρώτη Ημέρα του Νέου Έτους) σκοτώνονται 45 άνθρωποι. (AAP μέσω SBS)
*Κρίση στην Υεμένη
**Το Ισλαμικό Κράτος αναλαμβάνει την ευθύνη για επιθέσεις αυτοκτονίας σε τζαμί σιιτών στη Σανά, με αποτέλεσμα το θάνατο 142 ανθρώπων. (AFP μέσω''Hindustan Times'') 
*Σε ενέδρα με στόχο τη μεξικανική αστυνομία στο Οκοτλάν της πολιτείας Τζαλίσκο σκοτώνονται 10 άτομα και όλοι οι δράστες καταφέρνουν να διαφύγουν. (Reuters) 

;Δυστυχήματα και καταστροφές
*Από εκτροχιασμό αμαξοστοιχίας κοντά στο σιδηροδρομικό σταθμό Μπατσραουάν στην πολιτεία Ουτάρ Πραντές της Ινδίας σκοτώνονται τουλάχιστον 30 άνθρωποι και άλλοι 150 τραυματίζονται. (AP μέσω Yahoo News), (Zee News)
*Από τη συντριβή στρατιωτικού αεροσκάφους της Πολεμικής Αεροπορίας της Ουρουγουάης, τύπου Beechcraft King Air, λίγο μετά την απογείωσή του από το αεροδρόμιο, σκοτώνονται 10 άτομα. (AP μέσω News24)

;Πολιτική και εκλογές
*Ο Μαουρίτσιο Λούπι παραιτείται από υπουργός Υποδομών της Ιταλίας έπειτα από τη σύλληψη ενός συνεργάτη του για την εμπλοκή του σε σκάνδαλο διαφθοράς. (AP via ABC News)

;Επιστήμη και τεχνολογία
*Γίνονται ταυτόχρονα μία ηλιακή έκλειψη, μία εαρινή (για όσους κατοικούν στο βόρειο ημισφαίριο) και μία φθινοπωρινή (στο νότιο ημισφαίριο) ισημερία, και μια πανσέληνος. (''The Independent'')

## 21 Μαρτίου
;Καταστροφές και δυστυχήματα
*Από πυρκαγιά στο Μπρούκλιν της Νέας Υόρκης πεθαίνουν 7 παιδιά και άλλα 2 τραυματίζονται σοβαρά. (''The New York Times'') (AP)
*Από πτώση λεωφορείου σε κανάλι στην πόλη Γκίζα της Αιγύπτου σκοτώνονται τουλάχιστον 35 άτομα. (NEWS.CO.AU) 

;Πολιτική και εκλογές
*Πρόεδρος της Ναμίμπιας ορκίζεται ο Χάγκε Γκέινγκομπ. Στη Ναμίμπια ορκίζεται και η πρώτη γυναίκα πρωθυπουργός στη χώρα, η Σάρα Κουγκονγκέλουα. (The Namibian)

## 22 Μαρτίου
;Πόλεμος και επιθέσεις
*Κρίση στην Υεμένη:
**Το Συμβούλιο Ασφαλείας των Ηνωμένων Εθνών συναντάται για να συζητήσει την επιδεινούμενη κατάσταση στην Υεμένη καθώς οι ΗΠΑ απομακρύνουν το υπόλοιπο προσωπικό. (Fox News)
**Οι Σιίτες αντάρτες Χούθι καταλαμβάνουν τη στρατηγικής σημασίας πόλη Ταΐζ. (BBC) 
*Εμφύλιος Πόλεμος στη Συρία
**Συντρίβεται ελικόπτερο του συριακού στρατού στην Τζαμπάλ αλ Ζαουίγια στην κυβερνητική επαρχία Ιντλίμπ, με αποτέλεσμα το θάνατο 1 ατόμου του πληρώματος και τη σύλληψη άλλων 4. (BBC) 

;Τέχνες και πολιτισμός
*Τα λείψανα του Βασιλιά Ριχάρδου Γ΄ της Αγγλίας, που ανακαλύφθηκαν σε πάρκινγκ στο Λέιστερ το 2012, φθάνουν στον Καθεδρικό Ναό του Λέιστερ
ενόψει της ταφής του στις 26 Μαρτίου. (BBC)

;Δυστυχήματα και καταστροφές
*Από πυρκαγιά σε κατασκήνωση στο νησί Γκανγκουά της πόλης Ιντσεόν στη Νότια Κορέα, σκοτώνονται 5 άτομα και άλλα 2 τραυματίζονται σοβαρά. (Yonhap)
*Από βουτιά λεωφορείου σε λίμνη στην πολιτεία Αράγουα της Βενεζουέλας, στα νοτιοδυτικά της πρωτεύουσας Καράκας, σκοτώνονται τουλάχιστον 11 άνθρωποι και άλλοι 36 τραυματίζονται. (BBC)
 
;Πολιτική και εκλογές
*Τοπικές εκλογές διεξάγονται στη Γαλλία. Στον πρώτο γύρο, προηγείται η συντηρητική Ένωση για ένα Λαϊκό Κίνημα (UMP), με δεύτερο το Εθνικό Μέτωπο της Μαρίν Λεπέν και 3ο το Σοσιαλιστικό Κόμμα του Φρανσουά Ολλάντ. (RTE), (BBC)
*Ισραηλινές βουλευτικές εκλογές 2015
**Ο Πρόεδρος του Ισραήλ Ρεουβέν Ριβλίν αρχίζει διαβουλεύσεις με σκοπό το σχηματισμό νέας κυβέρνησης, με τον Μπενιαμίν Νετανιάχου να αναμένεται να λάβει νέα εντολή. (AFP μέσω Yahoo! News)
*Στις τοπικές εκλογές στην Ανδαλουσία της Ισπανίας, το Σοσιαλιστικό Κόμμα (PSOE-A) της σημερινής προέδρου της Ανδαλουσίας, Σουσάνα Ντίαθ, κερδίζει 47 από τις συνολικά 109 έδρες στο τοπικό κοινοβούλιο, ίδιο αριθμό εδρών με εκείνο του 2012.(Το Βήμα)

## 23 Μαρτίου
;Πόλεμος και επιθέσεις
*Σε αεροπορική επίθεση στην πόλη Ταρχούνα της Λιβύης σκοτώνονται 8 άμαχοι. (Πρώτο Θέμα)

;Καταστροφές και δυστυχήματα
*Σε δυστύχημα με λεωφορείο κοντά στο Ουαρμέι του βόρειου Περού. σκοτώνονται τουλάχιστον 37 άτομα και δεκάδες άλλων τραυματίζονται. (AFP μέσω ABC news)

;Πολιτική και εκλογές
*Αμερικανικές προεδρικές εκλογές 2016
**Ο γερουσιαστής Τεντ Κρουζ από το Τέξας (Ρεπουμπλικανός) ανακοινώνει την πρόθεσή του να διεκδικήσει το προεδρικό αξίωμα στις ΗΠΑ. (NBC News)

;Διεθνείς σχέσεις
*Η Εθνοσυνέλευση της Αρμενίας εγκρίνει μια διακήρυξη που αναγνωρίζει τις γενοκτονίες των Ελλήνων και των Ασσυρίων από τους Οθωμανούς ανάμεσα στο 1915 και στο 1923. (Armenpress)

;Νόμος και έγκλημα
*Η πολιτεία Γιούτα των ΗΠΑ επαναφέρει τις εκτελέσεις με εκτελεστικό απόσπασμα για περιπτώσεις που η θανατηφόρα ένεση δεν είναι πιθανή.
(CNN)

## 24 Μαρτίου
;Πόλεμος και επιθέσεις
*Πόλεμος στο Αφγανιστάν:
**Ένοπλοι σκοτώνουν τουλάχιστον 13 άτομα σε επίθεση με στόχο 3 διερχόμενα οχήματα συμπεριλαμβανομένου ενός λεωφορείου στη Σαγιάντ Αμπάντ της επαρχίας Μαϊντάν Βαρντάκ. (Al Jazeera America)

;Καταστροφές και δυστυχήματα
*Πτήση 9525 της Germanwings
**Η πτήση 9525 (από τη Βαρκελώνη προς το Ντίσελντορφ) της Germanwings συντρίβεται καθ' οδόν σε ορεινή περιοχή των Άλπεων, στη νότια Γαλλία, με αποτέλεσμα να σκοτωθούν και οι 148 επιβαίνοντες (οι 142 επιβάτες και το εξαμελές πλήρωμα). (RT), (Reuters) 

## 25 Μαρτίου
;Πόλεμος και επιθέσεις
*Πόλεμος στο Αφγανιστάν
**Σκοτώνονται 29 αντάρτες και άλλοι 21 τραυματίζονται στη διάρκεια επιχειρήσεων του αφγανικού εθνικού στρατού στις επαρχίες Νταϊκουντί, Γκαζνί και Παρβάν στη διάρκεια των τελευταίων 24 ωρών. (Tolonews)
*Επακόλουθα του πραξικοπήματος στην Υεμένη το 2014–15
**Ο Πρόεδρος της Υεμένης Αμπντ αλ-Ραμπ Μανσούρ αλ-Χαντί εγκαταλείπει με βάρκα την Υεμένη έπειτα από την πολιορκία της προσωρινής πρωτεύουσας Άντεν από αντάρτες Χούθι στα νότια της χώρας. (AP)
**Στρατιωτική επέμβαση στην Υεμένη το 2015
***Το Συμβούλιο Συνεργασίας του Κόλπου ανακοινώνει την επέμβασή του στην Υεμένη και η Σαουδική Αραβία ξεκινά αεροπορικούς βομβαρδισμούς με στόχο τις δυνάμεις και τις εγκαταστάσεις των ανταρτών. (CBS News)
;Οικονομία και επιχειρήσεις
*Η Kraft Foods και η H.J. Heinz ανακοινώνουν τη συγχώνευσή τους: η ενιαία εταιρεία θα έχει πρόεδρο τον σημερινό διευθύνοντα σύμβουλο της Heinz, Μπερνάρντο Χιζ. (Reuters) 

## 26 Μαρτίου
;Πόλεμος και επιθέσεις
*Στρατιωτική επέμβαση στην Υεμένη 2015:
***Η αεροπορία της Σαουδικής Αραβίας εξαπολύει αεροπορικές επιθέσεις στο Διεθνές Αεροδρόμιο της Σαναά και στο στρατιωτικό αεροδρόμιο του Ντουλάιμι της Υεμένης με απολογισμό να σκοτωθούν 17 άτομα. (Reuters) , (Al-Jazeera)

;Τέχνες και κουλτούρα
*Στον καθεδρικό ναό του Λέστερ γίνεται ξανά η ταφή του Ριχάρδου Γ΄ της Αγγλίας. (ABC News Australia)

;Καταστροφές και δυστυχήματα
*Από κατάρρευση εξέδρας στην επαρχία Χα Τινχ του Βιετνάμ σκοτώνονται τουλάχιστον 14 άτομα και γύρω στα 30 άλλα τραυματίζονται. (AP) , (Reuters) 
*Πτήση 9525 της Germanwings
**Σύμφωνα με το συμπέρασμα των Γάλλων εμπειρογνωμόνων ο συγκυβερνήτης εσκεμμένα προκάλεσε τη συντριβή του αεροσκάφους.(''The Guardian'')
*Τουλάχιστον 15 άτομα σκοτώνονται έπειτα από εκτεταμένες πλημμύρες στις επαρχίες Αντοφαγκάστα, Ατακάμα και Κοκίμπο της Χιλής.Wikinews in Spanish

## 27 Μαρτίου
;Πόλεμος και επιθέσεις
*Συνεχίζονται για δεύτερη συνεχόμενη ημέρα στην Υεμένη οι αεροπορικές επιθέσεις του σαουδαραβικού στρατού και του αιγυπτιακού Ναυτικού, με απολογισμό 10 νεκρούς. (CNN)
*Ένοπλοι ισλαμιστές επιτίθενται σε ξενοδοχείο, το οποίο καταλαμβάνουν προσωρινά, σκοτώνοντας τουλάχιστον 9 άτομα στο Μογκαντίσου της Σομαλίας.(AP) 

;Καταστροφές και δυστυχήματα
*Σε πανικό στη διάρκεια φεστιβάλ Ινδουιστών στην πόλη Λανγκαλμπάντ του Μπανγκλαντές σκοτώνονται τουλάχιστον 10 άτομα. (Bangla News), (AP) 

;Νόμος και έγκλημα
*Αθωώνονται από το ανώτερο δικαστήριο στην Ιταλία η αμερικανίδα Αμάντα Νοξ και ο ιταλός φίλος της, Ραφαέλε Σολεσίτο, για το φόνο της βρετανίδας Μέρεντιθ Κέρτσερ. (BBC)

;Επιστήμη και τεχνολογία
*Soyuz TMA-16M
**Εκτοξεύεται το Soyuz TMA-16M και μεταφέρει 3 μέλη του πληρώματος προς τον Διεθνή Διαστημικό Σταθμό. Πρόκειται για τον ρώσο κοσμοναύτη Μιχαήλ Κορνιένκο και τους αμερικανούς Σκοτ Κέλι. (AFP μέσω Yahoo News)

## 28 Μαρτίου
;Πόλεμος και επιθέσεις
*Ο αριθμός των νεκρών από τη χθεσινή επίθεση σε ξενοδοχείο στη Σομαλία αυξάνεται σε 20 άτομα.(CNN)

;Πολιτική και εκλογές
*Νιγηριανές γενικές εκλογές 2015
**Στις κάλπες για τις γενικές εκλογές προσέρχονται οι πολίτες στη Νιγηρία. Ένοπλοι σκοτώνουν τουλάχιστον 15 ψηφοφόρους, ανάμεσά στους οποίους και έναν υποψήφιο στην Ντούκου της Γκόμπε. (CNN), (Reuters μέσω MSN)
*Πολιτειακές εκλογές στη Νέα Νότια Ουαλία 2015
**Στην πολιτεία Νέα Νότια Ουαλία της Αυστραλίας διεξάγονται εκλογές με τον συνασπισμό Εθνικών-Φιλελευθέρων του Μάικ Μπερντ να παραμένει στην κυβέρνηση. (ABC News Australia), (''The Daily Telegraph'' μέσω ''The Courier Mail'')

## 29 Μαρτίου
;Πόλεμος και επιθέσεις
*Υεμένη
**Στο πλαίσιο της στρατιωτικής επέμβασης, το Πακιστάν στέλνει ένα Boeing 747 για να απομακρύνει τους πακιστανούς υπηκόους.
(Reuters) 

;Πολιτική και εκλογές
*Νιγηριανές γενικές εκλογές 2015
**Στη Νιγηρία παρατείνεται η ψηφοφορία στις γενικές εκλογές για δεύτερη ημέρα εξαιτίας των καθυστερήσεων και των προβλημάτων με τον εξοπλισμό. Μέχρι στιγμής, σε επιθέσεις της Μπόκο Χαράμ έχουν σκοτωθεί 43 άτομα. (Bloomberg)
*Γαλλικές εκλογές σε διαμερίσματα 2015
**Στη Γαλλία οι πολίτες ψηφίζουν σε εκλογές για τοπικές κυβερνήσεις. Τα πρώτα αποτελέσματα δείχνουν καλά αποτελέσματα για τον πρώην πρόεδρο Νικολά Σαρκοζύί και το UMP. (BBC)
*Προεδρικές εκλογές στο Ουζμπεκιστάν 2015
**Ο σημερινός Πρόεδρος του Ουζμπεκιστάν Ισλάμ Καρίμοφ επανεκλέγεται στις εκλογές. (Al-Jazeera)

;Αθλητισμός
*Παγκόσμιο Κύπελλο Κρίκετ
**Η Αυστραλία νικά τη Νέα Ζηλανδία με 7 wickets στον τελικό στη Μελβούρνη και κατακτά το Παγκόσμιο Κύπελλο Κρίκετ. (ABC News Australia), (''Sydney Morning Herald'')

## 30 Μαρτίου
;Πόλεμος και επιθέσεις
*Κρίση στην Υεμένη
**Η Κίνα απομακρύνει τους υπηκόους της από την Υεμένη για λόγους ασφαλείας. (AP) 
**Στη διάρκεια αεροπορικών βομβαρδισμών των σαουδαραβικών αρχών κοντά σε στρατιωτικές εγκαταστάσεις στη βόρεια επαρχία Χαράντ σκοτώνονται 21 άνθρωποι όταν πλήττεται ένας καταυλισμός προσφύγων. (Reuters)

;Καταστροφές και δυστυχήματα
*Σεισμός μεγέθους 7,7 Ρίχτερ πλήττει τις ακτές της Παπούα Νέας Γουινέας επιφέροντας μια προειδοποίηση για τσουνάμι στην Παπούα Νέα Γουινέα και στις Νήσους του Σολομώντα. (AP) 
*Στη Φλόριντα των ΗΠΑ σημειώνονται 8 θάνατοι και 10 τραυματισμοί σε δυστύχημα. (NBC News)

;Νόμος και έγκλημα
*Δικαστήριο της Ιερουσαλήμ κρίνει ένοχο τον πρώην πρωθυπουργό του Ισραήλ Εχούντ Ολμέρτ επειδή δωροδοκήθηκε με μετρητά από έναν αμερικανό επιχειρηματία για προσωπική χρήση.(Ynet News)

;Πολιτική και εκλογές
*Γενικές εκλογές στο Ηνωμένο Βασίλειο 2015
**Η Ελισάβετ Β΄ διαλύει το Κοινοβούλιο προκηρύσσοντας γενικές εκλογές για τις 7 Μαΐου. (Reuters) 
*Νιγηριανές γενικές εκλογές 2015
**Ο Μουχαμάντου Μπουχάρι προηγείται στις εκλογές με διαφορά 2 εκατ. ψήφων και με καταμετρημένα τα 3/4 των πολιτειών.(Reuters) 

## 31 Μαρτίου
;Καταστροφές και δυστυχήματα
*Από κατολισθήσεις στην πολιτεία Τζαμού και Κασμίρ της Ινδίας σκοτώνονται τουλάχιστον 6 άτομα και άλλα 16 αγνοούνται. (BBC)
*Μεγάλο μέρος της Τουρκίας μένει χωρίς ρεύμα, εξαιτίας διακοπής ρεύματος. Το 65% της χώρας δεν έχει ηλεκτρικό.(CNN)

;Νόμος και έγκλημα 
*Μέσα σε δικαστική αίθουσα της Κωνσταντινούπολης το Επαναστατικό Απελευθερωτικό Μέτωπο του Λαού στην Τουρκία παίρνει όμηρο τον εισαγγελέα που ανέλαβε την υπόθεση του θανάτου ενός 15χρονου από αστυνομική επίθεση με αέρια. Το συμβάν παίρνει τέλος με νεκρό το δράστη από τα πυρά της αστυνομίας. Λίγο αργότερα υποκύπτει ο εισαγγελέας. (BBC)
*Στη διάρκεια επεισοδίου με πυροβολισμούς στο Βουκουρέστι της Ρουμανίας σκοτώνονται 2 άτομα. (Mediafax)

;Πολιτική και εκλογές
*Νιγηριανές γενικές εκλογές 2015
**Ο πρώην στρατιωτικός ηγέτης (1983-85) Μουχαμάντου Μπουχάρι από το Κογκρέσο Όλων των Προοδευτικών εκλέγεται ως ο επόμενος Πρόεδρος της Νιγηρίας. (Bloomberg μέσω ''Melbourne Age'')

 03